Lið búvísindabrautar sigraði spurningakeppnina Viskukýrin 2010 sem fór fram í matsal Landbúnaðarháskóla Íslands á fimmtudagskvöldið . Salurinn var þétt setinn en aldrei hafa fleiri fylgst með spurningakeppninni sem nú var haldin í sjötta sinn . Skemmtiatriðin voru glæsileg í ár en karlakórinn Söngbræður fluttu nokkur lög við mikinn fögnuð viðstaddra . Að vanda var Logi Bergmann Eiðsson spyrill en hann fór á kostum og reytti af sér brandarana á kostnað keppenda . Nánar verður sagt frá Viskukúnni í Skessuhorni sem kemur út á miðvikudaginn . Á meðfylgjandi mynd er Ásmundur Einar Daðason , þingmaður í NV kjördæmi en hann afhenti verðlaunin . Það var í tíð Ásmundar í skemmtinefnd á Hvanneyri sem Viskukýrin varð til . Þá er Logi Bergmann og honum á vinstri hönd eru Helgi Eyleifur Þorvaldsson , Egill Gunnarsson og Halldór Arnar Árnason úr sigurliði Búvísindabrautar .